open-index/open-wikipedia-markdown huggingface dataset:
Mesembryanthemum tenuiflorum

***Mesembryanthemum tenuiflorum*** is 'n vetplant wat deel is van die *Aizoaceae* familie. Die plant is endemies aan die Noord-Kaap en die Wes-Kaap en kom in die Knersvlakte voor. Dit het 'n voorkomsgebied van kleiner as 1100 km² en daar is tot tien subpopulasies. Die spesie word bedreig deur mynbou aktiwiteite.

## Bronne 
* REDLIST Sanbi
* Plants of the World Online
Rain Man

***Rain Man*** is 'n Amerikaanse dramarolprent wat deur Barry Levinson geregisseer en deur Barry Morrow en Ronald Bass geskryf is. Dit vertel die verhaal van die kwasterige, selfsugtige konkelaar Charlie Babbitt (Tom Cruise), wat uitvind sy vervreemde pa het gesterf en feitlik sy hele fortuin van talle miljoene dollars aan sy ander seun, Raymond (Dustin Hoffman), bemaak. Dié is 'n outistiese savant, van wie se bestaan Charlie onbewus was. Charlie kry net sy pa se geliefde veteraanmotor en roosbome. Valeria Golino speel ook in die prent as Charlie se meisie, Susanna. 

Morrow het die karakter Raymond geskep nadat hy Kim Peek, 'n werklike savant, ontmoet het; die karakter is geskoei op beide Peek en Bill Sackter, 'n goeie vriend van Morrow wat die onderwerp was van die 1981-rolprent *Bill*, wat ook deur Morrow geskryf is.

*Rain Man* se première was op die 39ste Berlynse Internasionale Rolprentfees, waar dit die Goue Beer, die hoogste prys, gewen het. Dit is in 1988 in Amerika in rolprentteaters uitgereik deur MGM/UA Communications Co. en was hoogs suksesvol. Levinson se regie is geprys, asook die toneelspel (veral van Hoffman en Cruise), die musiek, Morrow se draaiboek, die kinematografie en die prent se uitbeelding van outisme. Dit het $25&nbsp;miljoen gekos en het $354,8&nbsp;miljoen - $412,8&nbsp;miljoen ingeoes; dit was die prent wat die beste gedoen het in 1988 en het agt benoemings gekry op die 61ste Oscar-toekenningsaand, waarvan dit vier gewen het: vir beste rolprent, beste regisseur, beste akteur (Hoffman) en beste oorspronklike draaiboek.

In 2022 was *Rain Man* die eerste en enigste rolprent wat in een jaar die Berlynse Internasionale Rolprentfees se hoogste prys en die Oscar vir beste rolprent gewen het. Dit was ook die laaste MGM-prent wat vir beste rolprent benoem is tot *Licorice Pizza* in 2021, 33 jaar later.

## Verwysings
## Skakels
* 
* 
* 
*
Mesembryanthemum emarcidum

Die **Kougoed** (*Mesembryanthemum emarcidum*) is 'n vetplant wat deel is van die *Aizoaceae* familie. Die plant is endemies aan die Noord-Kaap, Oos-Kaap en die Wes-Kaap. Dit kom tussen Prieska, Beaufort-Wes, Cradock en Calvinia voor en is deel van die Sukkulente Karoo-plantgroei. Dit het 'n voorkomsgebied van ongeveer 40 000 km². Die spesie groei tussen bosse en word moeilik raakgesien; daar is meer as 30 subpopulasies. Die plant word gesoek vir medisinale gebruik.

## Bronne 
* REDLIST Sanbi
* Plants of the World Online
Mesembryanthemum expansum

***Mesembryanthemum expansum*** is 'n vetplant wat deel is van die *Aizoaceae* familie. Die spesie is endemies aan die Wes-Kaap en kom van Malmesbury tot by Clanwilliam voor. Die plant het 'n voorkomsgebied van 2200 km² en daar is minder as tien subpopulasies wat habitat afstaan aan die verbouing van rooibostee. Die plant is deel van die vygieveld en fynbos-biome. 

## Bronne 
* REDLIST Sanbi
* Plants of the World Online
Paweł Kowalski

**Paweł Kowalski** (6 Julie 1965, Łódź) is 'n Poolse pianis.

## Musikale opvoeding 
Kowalski ontvang sy musikale opleiding aan die vologende instellings:
* Hochschule für Musik "Rheinland" in Keulen
* Fryderyk Chopina Universiteit van Musiek in Warskou (diploma met lof)
* Die Vancouver Musiekakademie (Witold Lutosławski-beurs)

## Artistieke aktiwiteite 
Kowalski was die eerste pianis na Krystian Zimerman om Witold Lutosławski se klavierconcerto op 13 April 1989 in Warskou onder leiding van die komponis op te voer .

Hy het konserte in onder meer Europa, die Verenigde State, Kanada en Suid-Amerika gegee in venues soos die Salle Pleyel-saal in Parys, die Schauspielhaus in Berlyn, die Konservatorium in Brussel, die RadioKulturhaus in Wene, die Tonhalle in Zürich, en die Estiese Konsertsaal in Tallinn. Hy het ook sy verskyning gemaak tydens musiekfeeste soos Europalia, Klavierfees Ruhr, Carinthischer Sommer, Concentus Moravie, Musikfestwochen Meiringen, Musikwoche Braunwald, Bachtage Potsdam, Chopin-feeste in Duszniki, Antonin, Mariańskie Łaźnia i Gaming, die "Warskouse Herfsfees, die musiekfees in Łańcut, die "Silesian Quartet and His Guests" en die Mozart-fees in Warskou.

Pawel het saam met die Sinfonia Varsovia, gedirigeer deur Yehudi Menuhin, opgetree ter geleentheid van die orkes se 10de bestaansjaar (1994). Hy het ook saam met radio-orkeste in Berlyn, Oslo en Zagreb opgetree, asook saam met verskeie filharmoniese orkeste regdeur Europa. Hy het opnames vir verskeie radiostasies gemaak en CD's opgeneem, met werke deur Beethoven, Brahms, Chopin (sy 1ste en 2de Klavierconcertos, soos opgevoer deur die orkes van die Chopin-akademie onder leiding van Tadeusz Wojciechowski) en Juliusz Zarębski.

In 2004 was hy die solis tydens 'n opvoering van Wojciech Kilar se Klavierconcerto saam met die Poolse Nasionale Radio-simfonieorkes as deel van die projek "Trein na Kilar se Musiek". By geleentheid van die uitbreiding van die Europese Unie is Paweł Kowalski deur die Franse weekblad *Courrier International* gelys as een van die vier interessantste Poolse persoonlikhede.

In 2005 was hy lid van die beoordelingspaneel tydens die Internasionale Chopin-klavierkompetisie in Bratislawa.

Pawel het van 2005 tot 2008 opgetree saam met die Orquesta Sinfonica de Chile in Santiago, en die Poolse Nasionale Radio-simfonieorkes. 

In 2017 ontvang hy die Gloria Artis Silwer Medalje vir Kulturele Verdienstelikheid.

## Verwysings 
## Eksterne skakels 
* Pawel Kowalski se amptelike webwerf  
* Poolse Musiek-inligtingsentrum
Mesembryanthemum coriarium

***Mesembryanthemum coriarium*** is 'n vetplant wat deel is van die *Aizoaceae* familie. Die plant is inheems aan Namibië en Suid-Afrika waar dit in die Noord-Kaap, Oos-Kaap, die Vrystaat en die Wes-Kaap voorkom.

## Bronne 
* REDLIST Sanbi
* Plants of the World Online
Mesembryanthemum tomentosum

Die **Klein skerpioenbos** (*Mesembryanthemum tomentosum*) is 'n vetplant wat tot die familie *Aizoaceae* behoort.

## Verspreiding en habitat 
Die plant is inheems aan Namibië en Suid-Afrika, waar dit tot die Noord-Kaap beperk is. Sy natuurlike habitat is droë savanne en klipperige gebiede.

## Taksonomie 
Die spesies is in 1928 vir die eerste keer deur Nicholas Edward Brown beskryf as *Trichocyclus pubescens*. Dit is in 1937 deur Arthur Allman Bullock na die *Brownanthus*-genus verskuif (as *Brownanthus pubescens*). 'n Molekulêre filogenetiese studie in 2007 het tot die gevolgtrekking gekom dat *Brownanthus* dieselfde is as *Mesembryanthemum*, wat destyds nie as monofileties omskryf is nie. Gevolglik is al die spesies van *Brownanthus* na 'n vergrote *Mesembryanthemum* oorgeplaas. Aangesien die naam *Mesembryanthemum pubescens* reeds in 1795 vir 'n ander spesie (nou *Gibbaeum pubescens*) gebruik is, was 'n vervangingsnaam nodig, sodat *Brownanthus pubescens* dan *Mesembryanthemum tomentosum* geword het.

## Galery 

Mesembryanthemum tomentosum 136694809.jpg
Mesembryanthemum tomentosum 136694829.jpg
Mesembryanthemum tomentosum 136947635.jpg
Mesembryanthemum tomentosum 137162090.jpg
Mesembryanthemum tomentosum 137162140.jpg

## Verwysings 
## Bronne 
* REDLIST Sanbi
* Plants of the World Online
Mesembryanthemum digitatum

Die **Duim-en-vinger** (*Mesembryanthemum digitatum*) is 'n stamlose plant wat endemies aan  Suid-Afrika is en in die Wes-Kaap voorkom. Dit het 'n klomp van 2-4 dik, wasagtige blare per loot wat uit die grond opkom wat soos mensagtige vingers lyk. 

## Beskrywing 
Die plante het twee silindervormige, ongelyke blare wat lyk soos 'n vinger en 'n duim. Die spesie lyk soos dwergstruike, met hul silindriese blare wat net sowat 10 cm hoog word. Hul epidermis bestaan uit blaasselle, wat klein haaragtige strukture is wat die plant help om water te behou, veral tydens droogtetye. *M. digitatum* groei wit of roomkleurige blomme wat in die laat winter begin blom. Vrugte wat deur die blomme geproduseer word, bevat saamgesmelte klepvlerke en vyf lokules met ligbruin sade.

## Taksonomie 
*Mesembryanthemum digitatum* is in die Mesembryanthemoideae subfamilie wat een van vier subfamilies in die Aizoaceae familie is. Dit is 'n groep vetplante wat inheems aan Suider-Afrika is. Hulle word "klipplante" genoem as gevolg van hul ooreenkoms met rotse, wat hulle help om te verhoed dat hulle deur herbivore geëet word. Lede van die genus *Mesembryanthemum* bevat blaasselle om hulle te help om water tydens droogtes te behou.  

## Verspreiding en habitat 
*Mesembryanthemum digitatum* is inheems aan die Kaapprovinsie in Suid-Afrika. Hierdie plante is volop spesifiek in Karoo van Suid-Afrika, wat die perfekte omgewing het vir hierdie plant om in te floreer, insluitend winterreënval, klipperige en sanderige grond, en 'n warm, droë klimaat.

duimnael|Ligging van die Groot Karoo Woestyn in Suid-Afrika waar *M. digitatum* voorkom.

## Verwysings
2023 Katarse Grand Prix

regs|120px

Die **2023 Formule Een Katarse Grand Prix** is op 8 Oktober 2023 op die Losail Internasionale Renbaan gehou. Dit was die tweede uitgawe van 'n Grand Prix ​​in Katar vir die Formule 1-wêreldkampioenskap en die sewentiende rondte van die 2023-kampioenskap.

Die Losail-baan, wat sedert 2004 in gebruik is, word sedertdien in motorsport en motorfietsrenne gebruik, en sedertdien het dit die "World Night Motorcycle Speed ​​Championships" aangebied, en ook verskeie kompetisies op vier wiele, veral vir enkelsitplekke.

## Bande 
Pirelli het die volgende bande in Katar verskaf:

## Vrye oefening 
## Kwalifisering 
## Snelkwalifisering 
Die uitslag bepaal die roosteropstelling vir die naelren later die dag.

## Naelrenuitslag 
## Wedren 
Max Verstappen behaal die nege-en-veertigste Grand Prix-oorwinning van sy loopbaan, en teken ook 'n *Grand Slam* aan.

### Renuitslag 
 Max Verstappen teken vir die 29ste keer in sy loopbaan 'n vinnigste ronde aan en verdien daarmee 'n ekstra punt.

## Puntestand na die Grand Prix 
### Renjaers 
### Vervaardigers 
## Verwysings
2023 Kanadese Grand Prix

Die **2023 Formule Een Kanadese Grand Prix** is op 18 Junie 2023 op die Gilles Villeneuve-renbaan in Montreal, Kanada gehou. Dit was die agtste wedren van die kampioenskapseisoen gewees.

## Bande 
Pirelli het die volgende bande verskaf:

## Vrye oefening 
### Uitslag 
## Kwalifisering 
***1** Nico Hülkenberg het ná sy vinnige rondte tydens die derde kwalifiserende sessie 'n drie-plek roosterstraf vir spoed in 'n mini-sektor onder die rooi vlag-situasie ontvang.
***2** Carlos Sainz jr., Lance Stroll en Yuki Tsunoda kry elk 'n roosterstraf van drie plekke omdat hulle ander deelnemers tydens hul kwalifiseringsessies gehinder het.

## Wedren 
### Renuitslag 
 Sergio Pérez verdien 'n ekstra punt vir die vinnigste rondte gery.
***1** Lando Norris eindig in die agtste plek, maar kry 'n tydstraf van 5 sekondes vir onsportiewe rygedrag.

## Puntestand na die Grand Prix 
### Renjaers 
### Vervaardigers 
## Verwysings
Lithops werneri

***Lithops werneri*** is 'n vetplant wat deel is van die *Aizoaceae* familie.

## Verspreiding en habitat 
Die spesie is endemies aan Namibië. Sy natuurlike habitat is rotsagtige gebiede.

## Status 
Verskeie onlangse besoekers oor 'n tydperk van jare aan die enigste bekende habitat van *Lithops werneri* rapporteer dat geen plante gevind kon word nie en dit kan moontlik uitgesterf wees.

## Bron 
* Plants of the World Online

## Verwysings
Lithops dendritica

***Lithops dendritica*** is 'n vetplant wat deel is van die *Aizoaceae* familie. Die spesie is endemies aan Namibië.

## Subspesies 
Die plant het vier subspesies:
* *Lithops dendritica subsp. archerae* (de Boer) R.A.Earle & A.J.Young
* *Lithops dendritica subsp. dendritica*
* *Lithops dendritica subsp. groendrayensis* (H.Jacobsen) R.A.Earle & A.J.Young
* *Lithops dendritica subsp. schoemanii* (R.A.Earle & Uijs) R.A.Earle & A.J.Young

## Bron 
* Plants of the World Online
2023 Oostenrykse Grand Prix

Die **2023 Formule Een Oostenrykse Grand Prix** is op 2 Julie 2023 op die Red Bull Ring in Spielberg, Oostenryk gehou. Dit was die negende wedren van die kampioenskapseisoen gewees.

## Bande 
Pirelli het die volgende bande in Oostenryk verskaf:

## Vrye oefening 
## Kwalifisering 
## Naelkwalifisering 
Die uitslag van die naelkwalifisering bepaal die roosteropstelling vir die naelren later op Saterdag.

***1** Charles Leclerc ontvang 'n roosterstraf van drie plekke omdat hy Oscar Piastri hinder tydens die eerste snelkwalifiseersessie.

## Naelren 
Max Verstappen wen vir die vierde keer in sy loopbaan 'n naelren.

## Wedren 
### Renuitslag 
 Max Verstappen ontvang 'n ekstra punt vir die vinnigste ronde.
***1** Lewis Hamilton en Logan Sargeant kry beide 'n tydstraf van vyf sekondes omdat hul meermale buite die baan ry, dit het egter geen verskil aan die einduitslag gemaak nie.
***2** Nyck de Vries kry 'n tydstraf van vyf sekondes omdat hy Kevin Magnussen van die baan afdruk, dit het egter geen verskil aan die einduitslag gemaak nie.
***3** Yuki Tsunoda eindig die wedren as sewentiende, maar kry 'n tydstraf van tien sekondes omdat hy meermale buite die baan ry.
***4** Kevin Magnussen kry 'n tydstraf van vyf sekondes omdat hy meermale buite die baan ry, dit het egter geen verskil aan die einduitslag gemaak nie.

## Puntestand na die Grand Prix 
### Renjaers 
### Vervaardigers 
## Verwysings
Namaquanthus vanheerdei

***Namaquanthus vanheerdei*** is 'n vetplant wat deel is van die *Aizoaceae* familie. Die plant is endemies aan die Noord-Kaap en kom naby Port Nolloth voor. Daar is twee subspesies wat bedreig word deur oorbeweiding, vertrapping en mynbou aktiwiteite. Dit is die enigste spesie in die genus, dit is dus 'n monotipiese takson.

## Galery 

Namaquanthus vanheerdii - Kirstenbosch gardens - 2.jpg
Namaquanthus vanheerdei - SBG 8.jpg
Namaquansus vanheerdii.jpg

## Bronnelys 
* REDLIST Sanbi
* Plants of the World Online
Lithops gracilidelineata

***Lithops gracilidelineata*** is 'n vetplant wat deel is van die *Aizoaceae* familie. Die spesie is endemies aan Namibië.

## Beskrywing 
*Lithops gracilidelineata* het blare wat in pare van twee groei, wat dalk soms klompe vorm. Die blare is ligkleurig en het 'n klein, fyn patroon bo-op hulle gewoonlik in bruin, en van 'n ewekansige patroon. Blomme is geel en 20-45 mm in deursnee.

## Bron 
* Plants of the World Online

## Verwysings
Lithops karasmontana

***Lithops karasmontana*** is 'n vetplant wat deel is van die *Aizoaceae* familie. Die spesies is endemies aan Namibië.

## Subspesies 
Die plant het twee subspesies:
* *Lithops karasmontana subsp. amicorum* (D.T.Cole) Loots & Ritz
* *Lithops karasmontana subsp. karasmontana*

## Galery 

Lithops-karasmontana-1.jpg
Lithops karasmontana v. lericheana C330.JPG
Lithops karasmontana bella2.jpg
Lithops karasmontana bella3.jpg

## Bron 
* Plants of the World Online
Eusebius McKaiser

duimnael|Eusebius McKaiser in 2015.
**Eusebius McKaiser** (28 Maart 1978 – 30 Mei 2023) was 'n Suid-Afrikaanse politieke ontleder, joernalis en uitsaaier. Hy het onder meer vir die *Mail & Guardian*, die *Sunday Times*, *Foreign Policy*, *The Guardian*, *The New York Times* en *Business Day* geskryf, waarvoor hy 'n weeklikse rubriek geskryf het. Hy het prominensie verwerf as 'n Radio 702-geselsprogramaanbieder, en het ook drie boeke oor die Suid-Afrikaanse politiek en samelewing geskryf.

## Bibliografie 
* McKaiser, Eusebius (2012). *A Bantu in My Bathroom!: Debating Race, Sexuality and Other Uncomfortable South African Topics*. Bookstorm. .
* McKaiser, Eusebius (2014). ''Could I Vote DA?: A Voter's Dilemma*. Bookstorm. .
* McKaiser, Eusebius (2016). *Run Racist Run: Journeys into the Heart of Racism*. Bookstorm. .

## Toekennings 
* 2010: *Mail & Guardian's'' 200 Young South Africans lys
* 2012: Rhodes University Emerging Old Rhodian Award

## Verwysings
Lithops coleorum

***Lithops coleorum*** is 'n vetplant wat deel is van die *Aizoaceae* familie.

Dit is vernoem na die botaniese versamelaars Desmond Thorne Cole en sy vrou Naureen Adele Cole.

## Verspreiding 
Die spesie is endemies aan Suid-Afrika en kom in Limpopo voor. Daar is slegs een populasie van 500 plante wat bedreig word deur oormatige versameling.

## Galery 

Lithops coleorum 15104751.jpg

## Bronne 
* SANBI Redlist
* Plants of the World Online

## Verwysings
Lithops dinteri

***Lithops dinteri*** is 'n vetplant wat deel is van die *Aizoaceae* familie. Die spesie is inheems aan Namibië en Suid-Afrika. In Suid-Afrika kom die plant in die Noord-Kaap, naby Pella voor. Daar is een populasie wat bedreig word deur onwettige plant versamelaars.

## Galery 

Lithops schwantesii subsp. schwantesii var. marthae S-0292-603.jpg
Lithops dinteri GotBot 2015.JPG
Lithops dinteri 1DS-II 2-0788.jpg
Lithops dinteri S-2665.jpg
Lithops dinteri 001 GotBot 2015.jpg

## Bronne 
* SANBI Redlist
* Plants of the World Online
Jazz in België

[duimnael|Brussels Jazz Maraton, [Grand-Place, Brussels]]
Die geskiedenis van **jazz in België** begin met die instrumentmaker Adolphe Sax van Dinant, wie se saksofoon omstreeks 1900 deel geword het van militêre orkes in New Orleans, en sou ontwikkel tot 'n uitstekende jazz-instrument.Van toe af loop die vroeë geskiedenis van jazz in België feitlik parallel met ontwikkelings in die land van die geboorte van jazz, vanaf die "*minstrel shows*" in die laat 19de eeu tot die eerste Belgiese jazz-album in 1927 en daarna.

Twee belangrike mense in België het die ontwikkeling van jazz in sy vroeë jare grootliks beïnvloed: Félix-Robert Faecq en Robert Goffin.

Die Belgiese jazz-geskiedenis het baie internasionaal bekende jazzmusikante en komponiste opgelewer soos die mondharmonikaspeler en kitaarspeler Toots Thielemans, kitaarspeler Philip Catherine en die gipsyjazz kitaarspeler Django Reinhardt.

## Bronne 
* *Jazz in little Belgium, de collectie Robert Pernet*; Koning Boudewijnstichting, November 2003. 
* Jazzinbelgium, All about the Belgian jazz scene 
* An overview of Belgian jazz on CD, compiled by the historian of the Belgian jazz, Robert Pernet 
* Cobra.be Videozone: Jazz in België 
* Kim De Brabander: *Jazz in België - Het belang van het ontstaan van het jazzonderwijs.* Eindverhandeling Universiteit Gent
Lithops divergens

***Lithops divergens*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap en die Wes-Kaap, van Loeriesfontein tot by Vanrhynsdorp, voor. Daar is vyf tot tien subpopulasies wat bedreig word onwettige plant versamelaars.

## Subspesies 
Die plant het twee subspesies:
* *Lithops divergens subsp. amethystina* (de Boer) R.A.Earle & A.J.Young
* *Lithops divergens subsp. divergens*

## Bronne 
* SANBI Redlist
* Plants of the World Online
Lithops gesineae

***Lithops gesineae*** is 'n vetplant wat deel is van die *Aizoaceae* familie. Die spesie is endemies aan Namibië.

## Beskrywing 
*Lithops gesineae* is 'n vetplant met blare wat in pare groei. Die blare is grys of bruin met tinte van groen, en het kolle van bruin of donkerder kleur aan die bokant. Die blomme is geel.

## Subspesies 
Die plant het twee subspesies:
* *Lithops gesineae subsp. annae* (de Boer) R.A.Earle & A.J.Young
* *Lithops gesineae subsp. gesineae*

## Bron 
* Plants of the World Online

## Verwysings
Pranayama

[duimnael|upright=1.35|'n Groep wat pranayama beoefen op die [Internasionale Dag van Joga in Kolkata, Indië (2017)]]
**Prānāyāma** (Sanskrit: प्राणायाम) is die jogiese praktyk om op asemhaling te fokus. In Sanskrit, beteken *prāṇa* "noodsaaklike lewenskrag", en *yāma* beteken om beheer te verkry. In joga word asem geassosieer met *prāṇa*, dus, pranayama is 'n manier om die *prāṇa* *ṣakti*, "lewensenergieë", te verhef. *Prānāyāma* word beskryf in Hindoe-skrifte soos die *Bhagavad Gita* en die *Joga Sutras van Patanjali*. Later in Hatha joga tekste het dit die volledige opskorting van asemhaling beteken.

## Etimologie
*Prāṇāyāma* (Devanagari:  '''') is 'n Sanskrit-verbinding. Dit word verskillend deur verskillende skrywers gedefinieer.

Macdonell gee die etimologie as prana (''*), asem, + *āyāma* en definieer dit as die opskorting van asem.

## Verwysings 
## Bronne 
* 
* 
* 
* 
* 
* Zaccaro, Andrea et al. (2018). *How Breath-Control Can Change Your Life: A Systematic Review on Psycho-Physiological Correlates of Slow Breathing.'' Frontiers in Human Neuroscience.
* Benefits and Power of Pranayama – Kaivalyadhama
Lithops optica

***Lithops optica*** is 'n vetplant wat deel is van die *Aizoaceae* familie. Die spesie is endemies aan Namibië.

## Naam en beskrywing 
duimnael|links|Die rooi *"rubra"* variëteit; skaars in die natuur, is die mees algemene variëteit in verbouing.
Die naam "optica" beteken "oogagtig" en verwys na die geronde vensters aan die bokant van die blare. In habitat kom hierdie twee blare net bo die oppervlak van die grond uit.

Die bekende en wyd gekweekte "rubra" variëteit is 'n helder pers/rooi kleur. Terwyl die meeste eksemplare van Lithops optica nie hierdie kleur het nie, word die "rubra"-variëteit verreweg die algemeenste gekweek.

## Verspreiding 
Hierdie spesie kom in die kusgebiede rondom Lüderitz, Namibië voor. Dit is 'n baie droë "mis-belt" area, met winterreënval maar uiters droë toestande. Dit is dus een van die min spesies van *Lithops* wat aangepas is vir 'n winterreënvalklimaat. Sy natuurlike habitat is sanderige grond in rotsagtige gebiede.

Dit word bedreig deur habitatverlies.

## Galery 

Lithops optica rubra 16979.jpg
Lithops optica rubra 16980.jpg
Lithops optica var rubra about to flower.jpg
Lithops optica, acf 'Rubra'-0255 - Flickr - Ragnhild & Neil Crawford.jpg

## Bron 
* Plants of the World Online

## Verwysings 
## Eksterne skakels 
*
Krygsolifant

[upright=1.2|duimnael|Krygsolifante uitgebeeld in*Hannibal crossing the Rhône* (1878), deur [Henri Motte.]]

'n **Krygsolifant** was 'n olifant wat opgelei en gelei is deur mense vir oorlog. Die krygsolifant se hoofgebruik was om die vyand aan te val, hul geledere te breek en terreur en vrees in te boesem.

## Bronne 
* .
* 
* 
* 
* 
* 

## Eksterne skakels 
*
Madame Roland

duimnael|regs|Madame Roland in die Conciergerie, kort voor haar teregstelling.
'''Marie-Jeanne 'Manon' Roland de la Platière** (Parys, 17 Maart 1754 – Parys, 8 November 1793), gebore **Marie-Jeanne Phlipon**, en veral bekend onder die naam **Madame Roland''', was 'n Franse revolusionêr, salonnière en skrywer.

Sy het aanvanklik 'n stil en onmerkwaardige lewe as 'n provinsiale intellektueel saam met haar man, die ekonoom Jean-Marie Roland de la Platière gelei. Sy het eers in politiek begin belangstel toe die Franse Revolusie in 1789 uitgebreek het. Sy het die eerste jare van die rewolusie in Lyon deurgebring, waar haar man tot die stadsraad verkies is. Gedurende hierdie tydperk het sy 'n netwerk van kontakte met politici en joernaliste ontwikkel; haar berigte oor verwikkelinge in Lyon is in nasionale revolusionêre koerante gepubliseer.

## Bronne 
* 
*  
*  
*  

## Eksterne skakels 
* Ida M. Tarbell, . New York: C. Scribner's Sons, 1896.
* Ida Ashworth Taylor, *Life of Madame Roland*. Londen: Hutchinson & Co., 1911
Lithops bromfieldii

***Lithops bromfieldii*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap voor.

## Galery 

Lithops bromfieldii IB 1.jpg
Huntington Gardens 02 - Lithops bromfieldii.jpg
Lithops bromfieldii (25916752581).jpg
Lithops bromfieldii var mennellii St Gallen strain.jpg
Palm house interior - Oslo Botanical Garden - IMG 9040.jpg
Lithops bromfieldii.jpg

## Bronne 
* SANBI Redlist
* Plants of the World Online
Lithops otzeniana

***Lithops otzeniana*** is 'n vetplant wat deel is van die *Aizoaceae* familie. Die spesie is endemies aan Suid-Afrika. Dit kom in die Noord-Kaap by Loeriesfontein voor. Die plant word bedreig deur vertrapping deur vee en onwettige versameling deur tuinboukundiges.

## Galery 

Lithops otzeniana after flowering 2.jpg
Lithops otzeniana GotBot 2015 001.jpg
Lithops otzeniana-IMG 6679.jpg
Lithops otzeniana 001 GotBot 2015.jpg

## Bronne 
* SANBI Redlist
* Plants of the World Online
Lithops viridis

***Lithops viridis*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap, naby Loeriesfontein, voor. Die plant is deel van die renosterveld. Die enigste populasies word bedreig deur vertrapping en moontlike versameling deur onwettige versamelaars.

## Bronne 
* SANBI Redlist
* Plants of the World Online
Lithops localis

***Lithops localis*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap en die Oos-Kaap voor.

## Galery 

Lithops terricolor - Northern and Eastern Cape RSA.jpg
Lithops terricolor Kew 150919w.JPG
Lithops terricolor N.E.Br., cultivated at Royal Botanic Gardens, Kew.jpg
Lithops terricolor-IMG 6677.jpg
Lithops terricolor.jpg

## Bronne 
* SANBI Redlist
* Plants of the World Online
Lithops

***Lithops*** (beeskloutjies) is 'n genus van vetplante in die Aizoaceae familie.

## Spesies 
Daar is 38 spesies volgens *Plants of the World Online*:

* *Lithops aucampiae* L.Bolus
* *Lithops bella* N.E.Br.
* *Lithops bromfieldii* L.Bolus
* *Lithops burchellii* (D.T.Cole) Jainta
* *Lithops coleorum* S.A.Hammer & Uijs
* *Lithops comptonii* L.Bolus
* *Lithops dendritica* Nel
* *Lithops dinteri* Schwantes
* *Lithops divergens* L.Bolus
* *Lithops eberlanzii* (Dinter & Schwantes) N.E.Br.
* *Lithops euniceae* (de Boer) Jainta
* *Lithops francisci* (Dinter & Schwantes) N.E.Br.
* *Lithops fulviceps* (N.E.Br.) N.E.Br.
* *Lithops gesineae* de Boer
* *Lithops glaudinae* de Boer
* *Lithops gracilidelineata* Dinter
* *Lithops hallii* de Boer
* *Lithops helmutii* L.Bolus
* *Lithops herrei* L.Bolus
* *Lithops hookeri* (A.Berger) Schwantes
* *Lithops julii* (Dinter & Schwantes) N.E.Br.
* *Lithops karasmontana* (Dinter & Schwantes) N.E.Br.
* *Lithops lesliei* (N.E.Br.) N.E.Br.
* *Lithops localis* (N.E.Br.) Schwantes
* *Lithops marmorata* (N.E.Br.) N.E.Br.
* *Lithops meyeri* L.Bolus
* *Lithops naureeniae* D.T.Cole
* *Lithops olivacea* L.Bolus
* *Lithops optica* (Marloth) N.E.Br.
* *Lithops otzeniana* Nel
* *Lithops pseudotruncatella* (A.Berger) N.E.Br.
* *Lithops ruschiorum* (Dinter & Schwantes) N.E.Br.
* *Lithops salicola* L.Bolus
* *Lithops schwantesii* Dinter
* *Lithops verruculosa* Nel
* *Lithops villetii* L.Bolus
* *Lithops viridis* H.A.Lückh.
* *Lithops werneri* Schwantes & H.Jacobsen

## Verwysings
Lithops salicola

***Lithops salicola*** is 'n vetplant wat deel is van die *Aizoaceae* familie. Die spesie is endemies aan Suid-Afrika. Dit kom in die Noord-Kaap en die Vrystaat by Koffiefontein en tussen Kraankruil tot by Petrusville voor. Die plant het 'n voorkomsgebied van 4874&nbsp;km². Die plant staan habitat af aan gewasverbouing.

## Galery 

Lithops salicola GotBot 2015 001.jpg
Lithops salicola.jpg
Lithops salicola in the Botanical Garden of UB.jpg
Lithops salicola GotBot 2015 002.jpg
Lithops salicola GotBot 2015 003.jpg

## Bronne 
* SANBI Redlist
* Plants of the World Online
Kazuki Nakajima

duimnael|170px|Kazuki Nakajima in 2012
**Kazuki Nakajima** (gebore op 11 Januarie 1985) is 'n afgetrede Japannese professionele renjaer wat in Formule Een vir die Williams-Toyota-span van 2007 tot 2009 deelgeneem het. In 2012 en 2014 het hy die Super Formule-kampioenskap vir TOM'S gewen. Vir Toyota Gazoo Racing, het hy die 2018, 2019 en 2020 Le Mans 24-uur-uithouwedrenne gewen, sowel as die 2018–19 Wêreld-uithouvermoëkampioenskap saam met spanmaats Fernando Alonso en Sébastien Buemi. Hy is die tweede FIA-wêreldkampioen van Japan ná Toshi Arai.

## Renloopbaan 
[regs|duimnael| Nakajima ry vir [Williams Grand Prix Engineering|Williams by die 2008 Britse Grand Prix.]]
[regs|duimnael| Nakajima ry vir Williams by die [2009 Belgiese Grand Prix.]]
Dit is op 9 Oktober 2007 aangekondig dat Nakajima ná die uittrede van Alexander Wurz vir Williams in die laaste wedren van die seisoen in Brasilië sou jaag. Nakajima het tiende in die wedren geëindig en die vyfde vinnigste rondte opgestel&nbsp;– vinniger as sy spanmaat Nico Rosberg, wat vierde geëindig het.

Op 7 November het Williams bevestig dat Nakajima vir die 2008-seisoen saam met Rosberg vir die Williams-span sou jaag. Hy het 'n suksesvolle begin vir 2008 by die Australiese Grand Prix gehad, en het sewende geëindig, maar opgeskuif na sesde plek nadat Rubens Barrichello gediskwalifiseer is, selfs terwyl hy Robert Kubica uit die wedren geplaas en daarvoor gestraf is. Hy het toe sewende in die Spaanse Grand Prix geëindig, nadat hy beter as sy spanmaat gekwalifiseer het. ’n Voorval in die eerste draai met Giancarlo Fisichella in Istanboel het hom laat uitval. Nakajima het twee punte by Monaco aangeteken waar geen Japannese Formule Een-jaer voorheen 'n punt kon aanteken nie, en het uit die 2008 Kanadese Grand Prix geval nadat hy die kuipemuur getref het toe hy vir 'n nuwe voorvlerk gestop het. In Singapoer het Nakajima vir die eerste keer tot die derde kwalifiserende rondte deurgedring en 10de op die rooster gekwalifiseer. Hy het voortgegaan om agtste te eindig en een punt aangeteken.

Williams het Rubens Barrichello en Nico Hülkenberg vir 2010 onderteken, wat Nakajima sonder 'n plek gelaat het. In Januarie het berigte egter Nakajima gekoppel aan span Stefan GP, wat oorblyfsels van die Toyota F1-span gekonsolideer het ná die Japannese vervaardiger se onttrekking aan die sport aan die einde van 2009. Stefan het reeds op 19 Februarie 2010 bevestig dat Nakajima een van die span se jaers was, maar die FIA wou nie die span tot die 2010 Formule Een-seisoen toelaat nie, sodat Nakajima vir 2010 sonder enige bestuurdersplek in Formule Een gelaat is.

## Verwysings
Pound Puppies (1986 TV-reeks)

***Pound Puppies*** is 'n Amerikaanse animasiereeks gemaak deur Hanna-Barbera Productions en gebaseer op die speelding lyn deur Tonka. Die reeks van 13 September 1986 tot 19 Desember 1987 op ABC uitgesaai.

## Karakters 
* **Cooler** (stem van Dan Gilvezan) 'n wit hond wat lyk soos 'n kruising tussen 'n beagle en 'n bloodhound. Hy is die leier van die Pound Puppies.
* **Nose Marie** (stem van Ruth Buzzi) 'n bruin hond wat lyk soos 'n kruising tussen 'n boxer en 'n bloodhound. Sy is die oudste vroulike van die Pound Puppies.
* **Howler** (stem van Frank Welker) 'n kakie hond wat lyk soos 'n kruising tussen 'n pug en 'n dalmatian. Hy is die uitvinder van die Pound Puppies.
* **Bright Eyes** (stem van Nancy Cartwright) 'n geel hond wat soos 'n labrador retriever wat die jongste vroulike van die Pound Puppies is.
* **Whopper** (stem van B. J. Ward) 'n roomkleurige hond wat soos 'n Jack Russell-terriër wat die jongste van die Pound Puppies is.
* **Holly** (stem van Ami Foster) 'n goeie meisie met die geskenk van Puppy Power.
* **Katrina Stoneheart** (stem van Pat Carroll) 'n slegte vrou.
* **Brattina** **Stoneheart** (stem van Adrienne Alexander) 'n slegte meisie wat Katrina se dogter is.
* **Catgut** (stem van Frank Welker) 'n slegte siamese kat.

## Verwysings 
## Eksterne skakels 
*
USS Abraham Lincoln (CVN-72)

'*USS *Abraham Lincoln* (CVN-72)*' is die vyfde Nimitz-klas vliegdekskip in die Amerikaanse Vloot. Dit is die tweede vlootskip wat na die voormalige president Abraham Lincoln vernoem is. Die skip se tuishawe is NAS North Island, San Diego, Kalifornië; en dis 'n lid van die Verenigde State van Amerika Stille Oseaanvloot. Dit is administratief verantwoordelik vir bevelvoerder, Naval Air Forces Pacific, en dien operasioneel as die vlagskip van Draeraanvalsgroep 3 en gasheer vir Draerlugvleuel Nege. Dit is op 12 Mei 2017 aan die vloot terugbesorg, wat die suksesvolle voltooiing van sy brandstof- en kompleksopknapping by Newport News Shipyard uitgevoer het. Op 1 April 2019 is USS *Abraham Lincoln* na die Midde-Ooste ontplooi as die vlagskip vir Draeraanvalsgroep 12 en Draerlugvleuel Sewe wat aan haar toegewys is.
links|duimnael|*Abraham Lincoln* keer terug na die hawe met die Mission Accomplished-vaandel, 2 Mei 2003
*Abraham Lincoln* en die draergevegsgroep en lugvleuel het gehelp om die openingsalvo en lugaanvalle in Operasie Iraqi Freedom te lewer. Tydens die ontplooiing van die lugvleuel is sowat 16&nbsp;500 vlugte gevlieg en 1,6&nbsp;miljoen pond se ammunisie gebruik. Sea Control Squadron 35 (VS-35), die "Blue Wolves", was instrumenteel in die lewering van meer as 450&nbsp;000 kg brandstof aan hierdie aanvalsvliegtuie, een van die grootste lugbrandstofondernemings deur 'n draerlugeskader in die geskiedenis. Die vliegdekskip het in Mei 2003 teruggekeer huis toe, en in die proses 'n besoek van president George W. Bush ontvang voordat *Abraham Lincoln* se ontplooiing amptelik beëindig is deur by San Diego te dok voordat hy teruggekeer het na tuishawe in Everett, Washington. Bush het destyds gesê dit was die einde van groot gevegsoperasies in Irak. Terwyl hierdie stelling wel saamgeval het met 'n einde aan die konvensionele fase van die oorlog, het Bush se bewering – en 'n teken wat tydens sy besoek vertoon is – kontroversieel geword nadat guerrilla-oorlogvoering in Irak toegeneem het tydens die Irakse opstand. "Die banier het die suksesvolle voltooiing van die skip se ontplooiing aangedui", het kmdt. Chun het voortgegaan en opgemerk dat *Abraham Lincoln* 290 dae ontplooi is, langer as enige ander kernaangedrewe vliegdekskip in die geskiedenis. Hierdie rekord sou later in 2020 verbeter word.

## Verwysings
Casey Simpson

**Casey West Simpson** (Los Angeles, 6 April 2004) is 'n Amerikaanse akteur, bekend daarvoor dat hy Ricky Harper in die Nickelodeon-sitkom, Nicky, Ricky, Dicky & Dawn gespeel het.

hy is bekend daarvoor dat hy snaakse karakters speel, maar hy het ook in dramatiese TV-programme opgetree. Hy is 'n akteur vandat hy baie jonk was.
Lithops herrei

***Lithops herrei*** is 'n vetplant wat deel is van die *Aizoaceae* familie. Die spesie is inheems aan Namibië en Suid-Afrika. In Suid-Afrika kom die plant in die Noord-Kaap in die laer Oranjeriviervallei voor. Die plant word bedreig deur diefstal deur tuinboukundiges en mynbou bedrywighede. Die populasie by Alexanderbaai is heeltemal uitgewis.

## Galery 

Lithops herrei (Aizoaceae) (40584686264).jpg
Lithops herrei (Aizoaceae) (40584686874).jpg
Lithops herrei 1.jpg

## Bronne 
* SANBI Redlist
* Plants of the World Online
Karel Appel

**Christiaan Karel Appel** (; 25 April 1921 – 3 Mei 2006) was 'n Nederlandse skilder, beeldhouer, en digter. Hy het op veertienjarige ouderdom begin skilder en in die 1940's aan die Rijksakademie in Amsterdam studeer. Hy was een van die stigters van die avant-garde beweging CoBrA in 1948. Hy was ook 'n ywerige beeldhouer en het werke in MoMA en ander museums wêreldwyd gehad.

## Kinderjare 
Christiaan Karel Appel is op 25 April 1921 in sy ouerhuis te Dapperstraat 7 in Amsterdam, Nederland, gebore. 
As kind is hy dikwels 'Kik' genoem. Op die grondvloer het sy pa, Jan Appel, 'n kapperswinkel gehad. Sy ma, gebore Johanna Chevalier, was 'n afstammeling van Franse Hugenote. Karel Appel het drie broers gehad.

Op veertien het Appel sy eerste werklike skildery op doek vervaardig, 'n stillewe van 'n vrugtemandjie. Vir sy vyftiende verjaardag het sy ryk oom Karel Chevalier vir hom 'n verfstel en 'n esel gegee. Chevalier, 'n ywerige amateurskilder, het sy naamgenoot 'n paar lesse in skilderkuns gegee.

## Bronne 
* Kuspit, Donald (2010). "Titanic Power: Karel Appel in the Tradition of the New". *Psychodrama: Modern Art as Group Therapy*. London: Ziggurat. pp.&nbsp;13–45. . 
*Tapié, Michel; Amsterdam (Netherlands). Stedelijk Museum. *Karel Appel* (Publisher: Amsterdam, author, 1955) OCLC 11554905 (Worldcat link)
* 

## Verwysings 
## Eksterne skakels 
* Galerie Max Hetzler, Karel Appel
* Karel Appel Foundation
* Karel Appel op img.org
Hawkingstraling

**Hawkingstraling** is die teoretiese termiese straling van 'n swartstraler wat buite 'n swartkolk se waarnemingshorison vrygestel word. Dit druis teen die intuïsie in, want as gewone elektromagnetiese straling eers binne die waarnemingshorison is, kan dit nie ontsnap nie. 

Die straling is genoem na die fisikus Stephen Hawking, wat in 1974 'n teoretiese argument vir die bestaan daarvan ontwikkel het. Die Hawkingstraling is vermoedelik baie flou en kan glad nie deur huidige teleskope waargeneem word nie.

Hawkingstraling verminder die massa en rotasie-energie van swartkolke en veroorsaak dus teoreties dat hulle verdwyn. Swartkolke wat nie op 'n ander manier massa versamel nie, sal dus vermoedelik krimp en eindelik nie meer bestaan nie. Dit sal uiters stadig gebeur by alle swartkolke behalwe die heel kleinstes. Die stralingstemperatuur is omgekeer eweredig aan dié van die swartkolk se massa; mikroswartkolke sal dus vermoedelik meer straling vrystel en gouer verdwyn.

## Verwysings
## Skakels
Keplerwentelbaan

[thumb|200px|'n Elliptiese Keplerwentelbaan met 'n [Eksentrisiteit (sterrekunde)|eksentrisiteit van 0,7, 'n paraboliese Keplerwentelbaan en 'n hiperboliese Keplerwentelbaan met 'n eksentrisiteit van 1,3.]]

In hemelmeganika is 'n **Keplerwentelbaan** die beweging van een liggaam relatief tot 'n ander, soos 'n ellips, parabool of hiperbool, wat 'n tweedimensionele wentelvlak vorm in 'n driedimensionele ruimte. Dit is genoem na die Duitse sterrekundige Johannes Kepler. Al het hy die wette geskep uit sy waarnemings, kon hy nooit 'n teorie ontwikkel om dié bewegings te verduidelik nie. 

'n Keplerwentelbaan kan ook 'n reguit lyn vorm. Net die puntagtige gravitasionele aantrekkingskrag van twee liggame word in ag geneem, sonder versteurings vanweë gravitasiewisselwerkings met ander liggame, atmosferiese sleurkrag, die stralingsdruk, 'n niesferiese sentrale liggaam, ensovoorts. As 'n teorie in klassieke meganika neem dit ook nie die uitwerking van algemene relatiwiteit in ag nie. 

In die meeste toepassings is daar 'n groot sentrale liggaam, waarvan die massamiddelpunt dié van die hele stelsel is. Die wentelbane van twee liggame van min of meer dieselfde massa kan beskryf word as Keplerwentelbane om hulle gesamentlike massamiddelpunt, of hulle barisentrum.

## Verwysings
## Skakels
GCIRS 13E

**GCIRS 13E** is 'n infrarooi- en radiovoorwerp naby die middel van die Melkweg. Dit is vermoedelik 'n swerm warm, swaar sterre wat moontlik 'n middelgroot swartkolk in die middel het.

GCIRS 13E is eers geïdentifiseer as GCIRS&nbsp;13, maar is later in twee komponente verdeel: GCIRS&nbsp;13E en W. GCIRS&nbsp;13E is aanvanklik as een onderwerp beskou, moontlik 'n dubbelvoorwerp. Dit is selfs as 'n Wolf-Rayetster met die naam WR&nbsp;101f geklassifiseer vanweë sy sterk emissielynspektrum. Daarna is dit in sewe Wolf-Rayet- en Klas O-sterre verdeel. 

Op infrarooibeelde met 'n hoë resolusie en in spektroskopie kan 19 voorwerpe nou in GCIRS&nbsp;13E geïdentifiseer word, waarvan 15 digte gasstreke is. Die oorblywende vier voorwerpe is sterre: WN8 en WC9, Wolf-Rayetsterre; 'n OB-superreus; en 'n K3-reus.

Die beweging van die lede van GCIRS&nbsp;13E dui blykbaar daarop dat dit 'n veel groter massa het as waarvoor rekenskap gegee kan word deur die sigbare voorwerpe. Daar is al voorgestel dat daar 'n middelgroot swartkolk met 'n massa van sowat 1&nbsp;300 sonmassas in die middel is. Daar is 'n paar probleme met dié teorie, maar die ware aard van die swerm is steeds onbekend.

## Verwysings
## Skakels
Seyfert-sterrestelsel

[thumb|220px|Die Circinus-sterrestelsel in die sterrebeeld [Passer (sterrebeeld)|Passer (Circinus) is 'n Seyfert-sterrestelsel, tipe&nbsp;II.]]

**Seyfert-sterrestelsels** is een van die twee grootste groepe aktiewe sterrestelsels; die ander groep is kwasars. Seyfert-stelsels het kwasaragtige kerns (baie helder bronne van elektromagnetiese straling wat buite hulle eie sterrestelsel voorkom) met 'n baie sterk oppervlakhelderheid waarvan die spektrums sterk, hoogs geïoniseerde emissielyne toon. Anders as kwasars is hulle moedersterrestelsels duidelik waarneembaar.

Sowat 10% van alle sterrestelsels is Seyfert-stelsels, en hulle is van die voorwerpe wat die meeste in sterrekunde bestudeer word omdat hulle vermoedelik deur dieselfde verskynsels aangedryf word as wat in kwasars voorkom, hoewel hulle nader en minder helder as kwasars is. 

Dié stelsels het 'n supermassiewe swartkolk in die middel wat omring word deur 'n akkresieskyf van invallende materiaal. Die akkresieskywe is vermoedelik die bron van die waargenome ultravioletstraling. Ultravioletemissie- en  verskaf die beste verklaring vir die samestelling van die omringende materiaal.

In sigbare lig lyk die meeste Seyfert-stelsels soos normale spiraalsterrestelsels, maar wanneer hulle in ander golflengtes ondersoek word, word dit duidelik die helderheid van hulle kern is net so intens as dié van hele sterrestelsels so groot soos die Melkweg. Die stelsels is genoem na Carl Seyfert, wat dié klas stelsels in 1943 die eerste keer beskryf het.

## Verwysings
## Skakels
Pleiospilos

***Pleiospilos*** is 'n genus van vetplante in die Aizoaceae familie. *Pleiospilos* is afgelei van die Griekse woorde *pleios* (vol) en *spilos* (kol) na aanleiding van die spikkels op die blare. Al die spesies is endemies aan Suid-Afrika.

## Spesies 
Die genus het slegs vyf spesies:
* *Pleiospilos bolusii* (Hook.f.) N.E.Br.
* *Pleiospilos compactus* (Aiton) Schwantes
* *Pleiospilos nelii* Schwantes
* *Pleiospilos × purpusii* Schwantes
* *Pleiospilos simulans* (Marloth) N.E.Br.

## Verwysings
Pleiospilos nelii

Die **Kwaggavy** (*Pleiospilos nelii*) is 'n vetplant wat deel is van die *Aizoaceae* familie. Die spesie is endemies aan die Oos-Kaap en kom in die Karoo by Willowmore voor. Dit het 'n voorkomsgebied van kleiner as 2000 km². Die plant was een gesog onder hortoloë maar is nou 'n algemene gesig in tuine. Van die subpopulasies word bedreig deur vertrapping en oorbeweiding.

## Bronne 
* REDLIST Sanbi
* Plants of the World Online
*  AFPD. 2008. African Flowering Plants Database - Base de Donnees des Plantes a Fleurs D'Afrique.
* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
*  Fl. Pl. Africa 47: t.1865B (1983).
*  Bot. Jahrb. Syst. 106: 475 (1986).
*   Il. Handbook succulent plants: Aizoaceae F-Z : 220 (2001).
*   Aloe 43[2&3]: 31 (2006).
Foreign Policy

duimnael|*Foreign Policy* se logo
***Foreign Policy*** is 'n Amerikaanse nuuspublikasie, gestig in 1970 en gefokus op globale sake, aktuele gebeure en binnelandse en buitelandse beleid. Dit produseer daagliks inhoud op sy webwerf en toepassing. en jaarliks in vier gedrukte uitgawes.

*Foreign Policy* tydskrif en ForeignPolicy.com word gepubliseer deur The FP Group, 'n afdeling van Graham Holdings Company (voorheen The Washington Post Company). Die FP-groep produseer ook *FP Events*, *Foreign Policy* se gebeure-afdeling, wat in 2012 van stapel gestuur is.

## Geskiedenis 
*Foreign Policy* is laat in 1970 gestig deur Samuel P. Huntington, professor van Harvard-universiteit, en sy vriend Warren Demian Manshel om 'n stem te gee aan alternatiewe sienings oor Amerikaanse buitelandse beleid ten tyde van die Viëtnamoorlog.  Huntington het gehoop dit sou "ernstig maar nie wetenskaplik nie, lewendig maar nie “oppervlakkig" wees nie.

Vroeg in 1978, na ses jaar van noue vennootskap, het die Carnegie Endowment for International Peace volle eienaarskap van Foreign Policy verkry. In 2000 is 'n formaatverandering geïmplementeer van 'n skraal kwartaallikse akademiese joernaal na 'n tweemaandelikse tydskrif. Dit het ook internasionale uitgawes in Europa, Afrika, die Midde-Ooste, Asië en Latyns-Amerika bekendgestel.

In September 2008 is *Foreign Policy* deur The Washington Post Company (nou Graham Holdings Company) gekoop.  In 2012 het Foreign Policy gegroei tot die FP-groep—'n uitbreiding van Foreign Policy-tydskrif om ForeignPolicy.com en FP Events in te sluit.

## Styl 
Volgens die riglyne vir die indiening van artikels, tref artikels oor Buitelandse Beleid die balans tussen ingeligte spesialisnavorsing en algemene leesbaarheid, en is hulle geneig om in gewone eerder as "*wonky*" taal geskryf te word.

## Redaksionele standpunt 
*Foreign Policy* het die Demokratiese kandidaat Hillary Clinton in die 2016 Amerikaanse presidentsverkiesing onderskryf. Dit was die eerste keer in sy 50-jarige geskiedenis dat die tydskrif 'n kandidaat onderskryf het.

## Toekennings 
Sedert 2003 is *Foreign Policy* genomineer vir agt Nasionale Tydskriftoekennings, wat ses gewen het: drie vir sy gedrukte publikasie en drie vir sy digitale publikasie by ForeignPolicy.com. FP is die enigste onafhanklike tydskrif wat elke jaar opeenvolgende digitale nasionale tydskriftoekennings gewen het vandat dit in 2009 gestig is.

## Verwysings
2023 Britse Grand Prix

Die **2023 Formule Een Britse Grand Prix** is op 9 Julie 2023 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen gewees.

### Bande
Bandverskaffer Pirelli verskaf spanne met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande. 

## Vrye oefening 
### Uitslag 
## Kwalifisering 
***** Valtteri Bottas is wel toegelaat om deel te neem, nadat hy na kwalifisering gediskwalifiseer is omrede sy motor nie 'n brandstofmonster van 1,0 liter kon voorsien nie.

## Wedrenuitslag 
 Max Verstappen ontvang 'n ekstra punt vir die vinnigste rondte.
***1** Lance Stroll eindig die wedren in die elfde plek, maar kry 'n tydstraf van vyf sekondes omdat hy 'n botsing met Pierre Gasly veroorsaak het.
**†** Pierre Gasly haal nie die eindstreep nie, maar het tog 90% van die renafstand afgelê, daarom word hy wel geklassifiseer.

## Puntestand na die Grand Prix 
### Renjaers 
### Vervaardigers 
## Verwysings
Lithops fulviceps

***Lithops fulviceps*** is 'n vetplant wat deel is van die *Aizoaceae* familie. Die spesie is inheems aan Namibië en Suid-Afrika. In Suid-Afrika kom die plant in die Noord-Kaap voor.

Sy natuurlike habitat is rotsagtige gebiede en koue woestyne. Dit word bedreig deur habitatverlies.

## Galery 

Lithops 3.jpg
Lithops fulviceps 0zz.jpg
Lithops fulviceps var Aurea flower 1 IB.jpg
Lithops fulviceps yellow.jpg
Lithops fulviceps.jpg
Lithops fulviceps by Dornenwolf.jpg

## Bronne 
* SANBI Redlist
* Plants of the World Online

## Verwysings
Lithops marmorata

***Lithops marmorata*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap voor.

## Galery 

Lithops marmorata GotBot 2015.JPG
Lithops marmorata - RSA.jpg
Lithops marmorata C365.jpg
Lithops marmorata.JPG
Lithops-marmorata-ssp.-marm.JPG

## Bronne 
* SANBI Redlist
* Plants of the World Online
Pleiospilos simulans

***Pleiospilos simulans*** is 'n vetplant wat deel is van die *Aizoaceae* familie. Die spesie is endemies aan die Oos-Kaap en kom in die Karoo van Graaff-Reinet tot by Willowmore voor. Die plant was eens as uitgestorwe beskou maar 'n klein subpopulasie van minder as 50 plante is onlangs ontdek.

Die plant het 'n voorkomsgebied van 1888 km² en daar was drie subpopulasies wat uitgewis is deur tuinboukundiges.

## Bronne 
* REDLIST Sanbi
* Plants of the World Online
Erepsia

***Erepsia*** (altydvygies) is 'n genus van vetplante in die Aizoaceae familie. Al die spesies is endemies aan Suid-Afrika en deel van die fynbos. Die plaaslike naam verwys na die blommetjies wat altyd oop is.

## Spesies 
Die genus het 31 spesies:

* *Erepsia anceps* (Haw.) Schwantes
* *Erepsia aperta* L.Bolus
* *Erepsia aristata* (L.Bolus) Liede & H.E.K.Hartmann
* *Erepsia aspera* (Haw.) L.Bolus
* *Erepsia babiloniae* Liede
* *Erepsia bracteata* (Aiton) Schwantes
* *Erepsia brevipetala* L.Bolus
* *Erepsia × caledonica* L.Bolus
* *Erepsia distans* L.Bolus
* *Erepsia dubia* Liede
* *Erepsia dunensis* (Sond.) Klak
* *Erepsia esterhuyseniae* L.Bolus
* *Erepsia forficata* (L.) Schwantes
* *Erepsia gracilis* (Haw.) L.Bolus
* *Erepsia hallii* L.Bolus
* *Erepsia heteropetala* (Haw.) Schwantes
* *Erepsia inclaudens* (Haw.) Schwantes
* *Erepsia insignis* (Schltr.) Schwantes
* *Erepsia lacera* (Haw.) Liede
* *Erepsia oxysepala* (Schltr.) L.Bolus
* *Erepsia patula* (Haw.) Schwantes
* *Erepsia pentagona* (L.Bolus) L.Bolus
* *Erepsia pillansii* (Kensit) Liede
* *Erepsia polita* (L.Bolus) L.Bolus
* *Erepsia polypetala* (A.Berger & Schltr.) L.Bolus
* *Erepsia promontorii* L.Bolus
* *Erepsia ramosa* L.Bolus
* *Erepsia saturata* L.Bolus
* *Erepsia simulans* (L.Bolus) Klak
* *Erepsia steytlerae* L.Bolus
* *Erepsia urbaniana* (Schltr.) Schwantes
* *Erepsia villiersii* L.Bolus

## Verwysings